S-35/2019

Mál þetta, sem dómtekið var 26. apríl sl., var höfðað með ákæru lögreglustjórans á höfuðborgarsvæðinu, dags. 22. janúar 2019 á hendur:

„B-kk-þgf F-kk-þgf S-kk-þgf, kt. 000000-0000,

Álfholt 50, Hafnarfirði,

fyrir eftirtalin brot framin á höfuðborgarsvæðinu á árinu 2017 til 2018:

1. Fyrir þjófnað og umferðarlagabrot, með því að hafa mánudaginn 13. febrúar 2017 í versluninni Elko, Skeifunni 7 í Reykjavík stolið úri að gerðinni Garmin Vivom. Prem. Gold Steel, að verðmæti kr. 49.995,- og áður en þjófnaðurinn fór fram ekið bifreiðinni YV-203 sviptur ökurétti á bílaplani við Elko, þar sem akstri lauk.

Telst þetta varða við 244. gr. almennra hegningarlaga nr. 19/1940 og við 1. mgr. 48. gr., sbr. 1. mgr. 100. gr. umferðarlaga nr. 50/1987.

2. Fyrir þjófnað, með því að hafa síðar sama dag, sbr. ákærðuliður 1 í versluninni Elko, Skeifunni 7 í Reykjavík, stolið úri að gerðinni Garmin Vivofit XL og fjarstýringu af gerðinni PS4 Dual shock playstation, samtals að verðmæti kr. 24.990,-.

Telst þetta varða við 244. gr. almennra hegningarlaga nr. 19/1940.

3. Fyrir umferðarlagabrot, með því að [hafa] miðvikudaginn 23. febrúar 2017 ekið bifreiðinni [...] við verslunina Bílanaust við Hjallabraut í Hafnarfirði, sviptur ökurétti, þar sem lögregla stöðvaði aksturinn.

Telst þetta varða 1. mgr. 48. gr., sbr. 1. mgr. 100. gr. umferðarlaga nr. 50/1987.

4. Fyrir umferðarlagabrot, með því að hafa þriðjudaginn 16. maí 2017 ekið bifreiðinni [...], sviptur ökurétti og óhæfur til að stjórna henni örugglega vegna áhrifa ávana- og fíkniefna (amfetamín í blóði 495 ng/ml og tetrahýdrókannabínól í blóði 5,3 ng/ml) frá Reykjanesbraut í Hafnarfirði inná Ásbraut og Strandgötu til vesturs, þar sem lögregla stöðvaði aksturinn.

Telst brot þetta varða við 1., sbr. 2. mgr., 45. gr. a, og 1. mgr. 48. gr., sbr. 1. mgr. 100. gr., umferðarlaga nr. 50/1987.

5. Fyrir umferðar- og fíkniefna- og vopnalagabrot, með því að hafa föstudaginn 18. ágúst 2017, ekið bifreiðinni [...], óhæfur til að stjórna henni örugglega vegna áhrifa ávana- og fíkniefna (amfetamín í blóði 885 ng/ml og tetrahýdókannabínól í blóði 1,6 ng/ml) og sviptur ökurétti, við Bríetartún í Reykjavík, þar sem lögregla stöðvaði aksturinn, jafnframt á sama tíma haft í vörslum sínum 3,04 g af amfetamíni og 0,32 g af maríhúana, sem fannst í bakpoka í bifreiðinni, og sama tíma haft í vörslum sínum og átt hníf og sverð, sem fannst á ákærða og í bifreiðinni.

Telst brot þetta varða við 1., sbr. 2. mgr., 45. gr. a., og 1. mgr. 48. gr. allt sbr. 1. mgr. 100. gr. umferðarlaga nr. 50/1987, og 2., sbr. 5. og 6. gr. laga um ávana- og fíkniefni nr. 65/1974 og 1. mgr. og d. liður 2. mgr. 30. gr., sbr. 36. gr. laga nr. 16/1998.

6. Fyrir umferðar- og fíkniefnlagabrot, með því að hafa aðfaranótt föstudagsins 13. apríl 2018 ekið bifreiðinni [...], sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist, amfetamín 535 ng/ml, tetrahýdrókannabínól 1,0 ng/ml, klónazepam 15 ng/ml, og nitrazepam 24 ng/ml) við Austurveg á Selfossi á móts við Reynivelli, þar sem lögregla stöðvaði aksturinn, jafnframt á sama tíma haft í vörslum sínum 0,79 g amfetamín, 1,98 g MDMA og 0,74 g kókaín, sem fannst eftir leit lögreglu í tösku í bifreiðinni.

Telst brot þetta varða við 1., sbr. 2. mgr. 44. gr., 1., sbr. 2. mgr., 45. gr. a., og 1. mgr. 48. gr. allt sbr. 1. mgr. 100. gr. umferðarlaga nr. 50/1987, og 2., sbr. 5. og 6. gr. laga um ávana- og fíkniefni nr. 65/1974.

7. Fyrir umferðarlagabrot, með því að hafa að morgni föstudagsins 8. júní 2018 ekið bifreiðinni [...], sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist, amfetamín 65 ng/ml, kókaín 100 ng/ml og tetrahýdrókannabínól 2,0 ng/ml, klónazepam 11 ng/ml, og nitrazepam 22 ng/ml og alprazólam 14 ng/ml) við Herjólfsgötu í Hafnarfirði þar sem bifreiðin endaði upp á kanti og akstri lauk.

Telst brot þetta varða við 1., sbr. 2. mgr. 44. gr., 1., sbr. 2. mgr., 45. gr. a., og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

8. Fyrir umferðarlagabrot, með því að hafa föstudaginn 6. júlí 2018 ekið bifreiðinni [...], sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín í blóði 265 ng/ml, kókaín 95 ng/ml og tetrahýdrókannabínól í blóði 1,5 ng/ml) suður Kringlumýrarbraut í Reykjavík á móts við Suð[ur]ver, þar sem lögregla stöðvaði aksturinn.

Telst brot þetta varða við 1., sbr. 2. mgr. 44. gr., 1., sbr. 2. mgr., 45. gr. a., og 1. mgr. 48. gr. allt sbr. 1. mgr. 100. gr. umferðarlaga nr. 50/1987.

9. Fyrir fíkniefnalagabrot, með því að hafa laugardaginn 4. ágúst 2018 haft í vörslum sínum 2,0 g af maríhúana, sem fannst eftir leit lögreglu á ákærða á lögreglustöðinni á Hverfisgötu í Reykjavík.

Telst þetta varða við 2., sbr. 5. og 6. gr. laga um ávana- og fíkniefni nr. 65/1974.

10. Fyrir umferðarlagabrot, með því að hafa að kvöldi sunnudagsins 23. september 2018 ekið bifreiðinni [...], sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 435 ng/ml, kókaín 95 ng/ml tetrahýdrókannabínól 1,0 ng/ml, metýlfendídat 15 ng/ml og klónazepam 29 ng/ml) við Gyðufell í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr. 44. gr., 1., sbr. 2. mgr., 45. gr. a., og 1. mgr. 48. gr. allt sbr. 1. mgr. 100. gr. umferðarlaga nr. 50/1987.

11. Fyrir umferðarlagabrot, með því að [hafa] sunnudaginn 4. nóvember 2018 ekið bifreiðinni [...] vestur Barónsstíg við Freyjugötu í Reykjavík, sviptur ökurétti, þar sem lögregla stöðvaði aksturinn.

Telst þetta varða 1. mgr. 48. gr., sbr. 1. mgr. 100. gr. umferðarlaga nr. 50/198.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. umferðarlaga, sbr. 25. gr. laga nr. 44, 1993 og 18. gr. laga nr. 66, 2006, og að 3,83 g af amfetamíni, 2,32 g af maríhúana, 1,98 g MDMA og 0,74 g kókaín sem lagt var hald á, verði gert upptækt samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 233/2001 og að hnífur og sverð (stunguvopn) verði gert upptækt samkvæmt 1. mgr. 37. gr. vopnalaga nr. 16/1998.“

Þá enn fremur með ákæru lögreglustjórans á höfuðborgarsvæðinu, dags. 26. mars 2019, á hendur sama ákærða fyrir eftirtalin brot hans framin í Reykjavík á árinu 2018, nema annað sé tekið fram, en eftirtalin brot í þeirri ákæru sem fengu málsnr. S-241/2019 voru sameinuð þessu máli 26. apríl sl., sbr. heimild í 1. mgr. 169. gr. laga nr. 88/2008:

„1. Fyrir þjófnað og umferðarlagabrot, með því að hafa fimmtudaginn 9. febrúar 2017 í versluninni Elko í Skeifunni 7, stolið heyrnatólum að gerðinni Beats Urbeats, að verðmæti kr. 11.777,- og Samsung minniskorti að verðmæti kr. 3.818,-, samtals kr. 14.995,- en ákærði kom að versluninni akandi á bifreiðinni YV-203, sviptur ökurétti, þar sem hann lagði bifreiðinni og síðan ekið á brott frá versluninni eftir að hafa farið inn í verslunina.

Telst þetta varða við 244. gr. almennra hegningarlaga nr. 19/1940 og 1. mgr. 48. gr., sbr. 1. mgr. 100. gr. umferðarlaga nr. 50/1987.

2. Fyrir þjófnað, með því að hafa laugardaginn 19. maí í anddyri Ion city hótels að Laugavegi 28, stolið kr. 35.000,- í reiðufé frá starfsmanni hótelsins.

Telst þetta varða við 244. gr. almennra hegningarlaga nr. 19/1940.

3. Fyrir umferðarlagabrot, með því að hafa miðvikudaginn 14. nóvember ekið bifreiðinni [...], undir áhrifum ávana- og fíkniefna, óhæfur til að stjórna henni örugglega (amfetamín í blóði 365 ng/ml og tetrahýdrókannabínól 3,8 ng/ml) og sviptur ökurétti norður Arnarbakka við Álfabakka, þar sem lögregla stöðvaði aksturinn.

Telst brot þetta varða við 1. mgr. 48. gr., og 1., sbr. 2. mgr., 45. gr. a., allt sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og 3. gr. laga nr. 24/2007.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44, 1993 og 18. gr. laga nr. 66 2006.“

Verjandi ákærða krefst vægustu refsingar er lög leyfa og hæfilegrar þóknunar.

Fyrir liggur að ákærði viðurkennir skýlaust að hafa gerst sekur um þá háttsemi sem honum er gefin að sök í fyrri ákærunni, dags. 22. janúar 2019, og samþykkir enn fremur upptökukröfu. Ákærði viðurkennir enn fremur skýlaust að hafa gerst sekur um þá háttsemi sem honum er gefin að sök í 1. og 3. ákærulið í síðari ákærunni, dags 26. mars 2019. En sækjandi lýsti því yfir fyrir dómi að fallið væri frá ákærulið 2 í þeirri ákæru. Með því að ákærði játaði þannig öll framangreind brot sín skýlaust og dómari telur ekki ástæðu til að draga í efa að játning hans sé sannleikanum samkvæmt var ákveðið að fara með málið að hætti 164. gr. laga nr. 88/2008 um meðferð sakamála og var það því tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur sem áður segir játað skýlaust framangreind brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dags. 22. mars 2019, á ákærði nokkurn sakaferil að baki. Þann 15. desember 2017 var hann dæmdur í sjö mánaða fangelsi, þar af fjóra mánuði skilorðsbundið í tvö ár fyrir akstur undir áhrifum ávana- og fíkniefna og fyrir að aka sviptur ökuréttindum og var hann þá sviptur ökuréttindum ævilangt. Var þá dæmdur upp skilorðsdómur, tveir mánuðir, frá 2016. Þá liggur fyrir að ákærði hefur áður ítrekað hlotið dóma fyrir viðlíka brot.

Ákærði verður samkvæmt framangreindu í máli þessu nú sakfelldur fyrir að hafa í alls 11 skipti ekið bifreið sviptur ökuréttindum, og þar af í sjö skipti undir áhrifum ávana- og fíkniefna, er að framan greinir. Enn fremur er ákærði nú sakfelldur fyrir þrjú þjófnaðarbrot, í þrjú skipti fyrir vörslur ávana- og fíkniefna, auk þess sem í þau þrjú skipti voru umrædd fíkniefni sem hann hafði í vörslum sínum haldlögð, auk vopnalagabrots. Er öllum framangreindum brotum ákærða sem hann er nú sakfelldur fyrir samkvæmt framangreindum ákærum, það er utan ákæruliðs 2 í síðari ákæru sem fallið var frá, hér nánar lýst að framansögðu, sem og heimfærslu þeirra til refsiákvæða.

Við mat á refsingu ákærða fyrir framangreind brot hans verður nú að líta til þess að brotin eru í senn ítrekuð og fjölþætt. Þau brot sem ákærði er nú sakfelldur fyrir í máli þessu samkvæmt ákæruliðum 1-5 í fyrri ákærunni, dags. 22. janúar 2019, voru framin fyrir uppkvaðningu framangreinds dóms Héraðsdóms Reykjaness í máli S-10/2017 frá 15. desember 2017. Verður ákærða því dæmdur hegningarauki til samræmis við 78. gr. laga nr. 19/1940 hvað þau brot varðar. Þá hefur ákærði með brotum sínum samkvæmt öðrum ákæruliðum í þeirri ákæru, sbr. einnig ákæruliði í síðari ákærunni, dags. 26. mars 2019, ótvírætt rofið skilorð fyrrgreinds dóms frá 15. desember 2017. Ber því að taka þann dóm upp og gera ákærða nú refsingu í einu lagi, sbr. 60. gr. almennra hegningarlaga nr. 19/1940. Með hliðsjón af 77. gr. sömu laga þykir refsing ákærða nú með hliðsjón af öllu framangreindu vera hæfilega ákveðin fangelsi í 18 mánuði. Í ljósi sakaferils ákærða þykja ekki vera skilyrði til þess að skilorðsbinda refsinguna. Þá er áréttuð ævilöng svipting ökuréttinda ákærða. Með vísan til upptökukröfu í ákæru eru gerð upptæk hnífur, sverð og 3,83 grömm af amfetamíni, 2,32 grömm af maríhúana, 1,98 grömm af MDMA og 0,74 grömm af kókaíni.

Ákærði greiði jafnframt málsvarnarlaun skipaðs verjanda síns, J-kk-ef B-kk-ef K-kk-ef lögmanns, bæði á rannsóknarstigi og fyrir dómi, sem þykja hæfilega ákveðin alls 340.000 krónur og einnig 1.466.110 krónur í annan sakarkostnað.

Af hálfu ákæruvaldsins flutti málið E-kk-nf E. L-kk-nf, aðstoðarsaksóknari.

P-kk-nf D-kk-nf L-kk-nf héraðsdómari kveður upp dóm þennan.

D ó m s o r ð :

Ákærði, B-kk-nf F-kk-nf S-kk-nf, sæti fangelsi í 18 mánuði.

Áréttuð er ævilöng ökuleyfissvipting ákærða.

Ákærði sæti upptöku á hnífi og sverði, 3,83 grömm af amfetamíni, 2,32 grömm af maríhúana, 1,98 grömm af MDMA og 0,74 grömm af kókaíni.

Ákærði greiði málsvarnarlaun skipaðs verjanda síns, J-kk-ef B-kk-ef K-kk-ef lögmanns, 340.000 krónur, og einnig 1.466.110 krónur í annan sakarkostnað.

P-kk-nf D-kk-nf L-kk-nf